CELEX: 62014CN0012
Language: hr
Date: 2014-01-10 00:00:00
Title: Predmet C-12/14: Tužba podnesena 10. siječnja 2014. – Europska komisija protiv Republike Malte

26.5.2014   
            
            
               HR
            
            
               Službeni list Europske unije
            
            
               C 159/11
            
         Tužba podnesena 10. siječnja 2014. – Europska komisija protiv Republike Malte
   (Predmet C-12/14)
   2014/C 159/15
   Jezik postupka: engleski
   
      Stranke
   
   
      Tužitelj: Europska komisija (zastupnici: K. Mifsud-Bonnici, D. Martin, agenti)
   
      Tuženik: Republika Malta
   
      Tužitelj od Suda zahtijeva da:
   
   
               —
            
            
               utvrdi da je, tako što je za iznos mirovine državnih službenika Ujedinjene Kraljevine u okviru, ovisno o slučaju, Principal Civil Service Pension Scheme, National Health Service Pension Scheme ili Armed Forces Pension Scheme 1975 umanjila malteške starosne mirovine za Royal Air Force, Republika Malta nije ispunila svoje obveze iz članka 46b. Uredbe Vijeća (EEZ) br. 1408/71 (1) o primjeni sustava socijalnog osiguranja na zaposlene osobe, samozaposlene osobe i članove njihovih obitelji koji se kreću unutar Zajednice izmijenjene i pročišćene Uredbom 118/97 od 2. prosinca 1996. (2) i članak 54. Uredbe (EZ) br. 883/2004 (3) Europskog parlamenta i Vijeća od 29. travnja 2004. o koordinaciji sustava socijalne sigurnosti;
            
         
               —
            
            
               naloži Republici Malti snošenje troškova.
            
         
      Tužbeni razlozi i glavni argumenti
   
   Komisija smatra da Malta nije ispunila svoje obveze iz Uredaba 1408/71 i 883/2004 time što je od malteških zakonskih starosnih mirovina odbila mirovine državnih službenika stečene na temelju zakonodavstva druge države članice. Komisija smatra da se mirovinske sheme državnih službenika Ujedinjene Kraljevine temelje na zakonodavstvu i da, prema tome, ulaze u područje primjene spomenutih uredaba. Potonje zabranjuju umanjivanje malteških starosnih mirovina za iznos mirovine državnih službenika Ujedinjene Kraljevine. Između Ujedinjene Kraljevine i Malte nije zaključena nijedna konvencija o socijalnoj sigurnosti i nijedan Prilog Uredbe 1408/71 i 883/2004 ne sadrži unos o Malti, tako da uvjeti iz tih uredaba koji dopuštaju nastavljene primjene konvencija o socijalnoj sigurnosti nisu ispunjeni.
   Budući da su mirovinske sheme državnih službenika Ujedinjene Kraljevine obuhvaćene tim uredbama, članak 46. b stavak 1. Uredbe 1408/71 i članak 54. stavak 1. Uredbe 883/2004 zabranjuju primjenu pravila nacionalnog prava koje se odnosi na sprečavanje preklapanja davanja kao što je članak 56. malteškog Social Security Acta (Zakona o socijalnoj sigurnosti).
   
      (1)  SL L 149, str. 2. (SL, posebno izdanje na hrvatskom jeziku, poglavlje 5., svezak 5., str. 7.)
   
      (2)  SL L 28, str.. 1 (SL, posebno izdanje na hrvatskom jeziku, poglavlje 5.,svezak 7., str. 2.)
   
      (3)  SL L 166, str. 1. (SL, posebno izdanje na hrvatskom jeziku, poglavlje. 5., svezak 3., str. 160.)